Klaipėdos keleivinis transportas

Viešoji įstaiga Klaipėdos keleivinis transportas – viešojo transporto paslaugas Klaipėdos miesto savivaldybėje organizuojanti, prižiūrinti ir koordinuojanti įstaiga. Klaipėdos miesto viešojo transporto maršrutus aptarnauja 3 įmonės, kurios teikia paslaugas didžiaisiais miesto autobusais – „Klaipėdos autobusų parkas“, „Pajūrio autobusai“ ir „Gintarinis vairas“ bei kelios smulkios bendrovės, keleivius gabenančius mikroautobusais. Iš viso yra 34 maršrutai.http://stops.lt/klaipeda/#bus

 Tikslai 
Pagrindinis įstaigos tikslas yra viešai teikti visuomenės nariams kokybiškas keleivių vežimo ir aptarnavimo paslaugas socialinėje ir transporto sritysehttp://www.15min.lt/zyme/vsi-klaipedos-keleivinis-transportas 15min.lt. VšĮ Klaipėdos keleivinis transportas žymė. Peržiūrėta 2012-11-16 22:44.

 Funkcijos 
VšĮ Klaipėdos keleivinis transportas tikslai įgyvendinami vykdant šias Klaipėdos miesto savivaldybės tarybos pavestas funkcijas:
 visų keleivinio transporto rūšių darbo koordinavimas;
 viešojo transporto sistemos organizavimas;
 maršrutų ir tvarkaraščių nustatymas;
 miesto viešojo transporto eismo informacinės sistemos stotelėse ir transporto priemonėse gerinimas ir valdymas;
 keleivių vežėjų darbo kontrolė;
 bilietų gamybos, platinimo ir kontrolės organizavimas;
 keleivių ir vežėjų kontrolė;
 konkursų organizavimas;
 pajamų už parduotus bilietus, kompensacijų ir dotacijų kaupimas, nustatyta tvarka atsiskaitymas su vežėjais už atliktą darbą;
 duomenų bazės apie keleivių vežimą mieste kaupimas ir analizė;
 norminių aktų bei dokumentų rengimas;
 leidimų vežti keleivius reguliaraus susisiekimo maršrutais išdavimas;
 automobilių stovėjimo aikštelių sistemos sukūrimas ir valdymas;
 dalyvavimas transporto priemonių atnaujinimo programose;
 investicinių projektų rengimas ir administravimas;
 ekologiškai švarių technologijų diegimas viešajame transporte.http://www.klaipedatransport.lt/index.php?-452310126 Všį „Klaipėdos keleivinis transportas" tinklalapis skyrius: „apie mus“. Peržiūrėta 2012-11-16 22:39.

 Istorija 
 Viešoji įstaiga Klaipėdos keleivinis transportas – buvo įkurta 2003 m. kovo 27 d. Klaipėdos miesto savivaldybės tarybos sprendimu Nr. 1-81http://www.klaipedatransport.lt/index.php?-452310126 Všį „Klaipėdos keleivinis transportas" tinklalapis skyrius: „apie mus“. Peržiūrėta 2012-11-16 22:39.
 Klaipėda buvo pirmasis tarp didžiųjų šalies miestų, kuris atsisakė pasenusių vengriškų ikarusųhttp://www.linava.lt/cms/content.aspx?root_id=lt&path=/lt/lt_info/lt_info_1&item_id=lt_info_1_19  Linava. Šiemet uostamiestyje neliks „Ikarusų“. 2004 09 02. Peržiūrėta 2012-11-16 22:52.
 Įstaigos darbo dėka Klaipėda pirmoji įdiegė elektroninius bilietus.
 2009 m. gruodžio mėnesio viduryje Klaipėdos keleivinio transporto būstinė persikėlė iš biuro adresu Kalnupės g. 1 į biurą adresu S. Daukanto g. 15.
 Nuo 2010 m. sausio 1-osios klaipėdiečiams pradeda teikti automobilių statymo mėnesinius abonementus.

 Bilietai 
Viena iš svarbiausių įstaigos funkcijų yra bilietų gamybos, platinimo ir kontrolės organizavimas. Įstaigos darbo dėka Klaipėda pirmoji įdiegė elektroninius bilietus. Klaipėdoje 66 % keleivių naudojasi terminuotais elektroniniais bilietais. Likusiesiems parankesni popieriniai ir kartiniai elektroniniai.http://klaipeda.diena.lt/naujienos/miestas/popieriniu-autobusu-bilietu-neliks-ir-klaipedoje-443445 Klaipėda Diena. Popierinių autobusų bilietų neliks ir Klaipėdoje. Paskelbta 2012-08-18, 02:00. Peržiūrėta 2012-11-16 22:48

 Dalyvavimas tarptautiniuose projektuose 
VšĮ Klaipėdos keleivinis transportas dalyvauja šiuose tarptautiniuose projektuose:
 MoCuBa,
 PROCEED,
 PIMMS Transfer.http://www.klaipedatransport.lt/index.php?2072672061 VšĮ „Klaipėdos keleivinis transportas" tinklalapis skyrius: „Dalyvavimas tarptautiniuose projektuose“. Peržiūrėta 2012-11-16 22:43,
 BAY in TRAP http://bayintrap.eu/wpress/?page_id=74  Bayintrap EU project. (Anglų kalba) Peržiūrėta 2014-03-11 18:08.

 Šaltiniai 

Kategorija:Lietuvos viešosios įstaigos
Kategorija:Klaipėdos transportas
Kategorija:Viešasis transportas Lietuvoje